<classify> MWANDISHI WETU-DAR ES SALAAM MWANASIASA mkongwe nchini ambaye pia aliongoza mapambano yakudai mfumo wa vyama vingi urejeshwe, James Mapalala, amefariki dunia. Mapalala alifariki dunia jana asubuhi katika Hospitali yaKairuki alikokuwa akitibiwa. Kwa mujibu wa mtoto wa marehemu, Bernard James, alisema babayao alifariki dunia saa 4:30 asubuhi, akiwa anatibiwa maradhi yaliyokuwa yakimsumbua. Ni kweli baba amefariki dunia akiwa anapatiwa matibabu,kwani tangu wiki zilizopita alikuwa akisumbuliwa na maradhi ya kupumua, ambapoalikuwa akipata matibabu na baadaye tukampeleka Hospitali ya Kairuki ambakoalifariki dunia akiwa anapatiwa matibabu, alisema James. Alisema taratibu za mazishi zinafanyika nyumbani kwamarehemu Kinondoni , Dar es Salaam. Mapalala aliyezaliwa Februari Mosi, 1936 ameacha mke nawatoto kadhaa. Alikuwa miongoni mwa wanasiasa wa kwanza waliojitosa kudaimfumo wa vyama vingi urejeshwe nchini. Kutokana na madai hayo, Mapalala alifungwa miaka miwilimkoani Lindi kuanzia mwaka 1986 hadi 1989 na baada ya kutoka aliwekwa kizuizinikwa kipindi cha mwaka mmoja katika kisiwa cha Mafia baada ya kuanzisha chamacha siasa wakati sheria ilikuwa hairuhusu. Alianzisha Chama cha Wananchi CCW mwaka 1991 na baadayekiliungana na chama cha Zanzibar Kamahuru na mwaka 1993 kuzaliwa Chama chaWananchi CUF. CUF kilikuwa ni chama pekee cha upinzani kilichowezakujigamba wakati kinazaliwa, kuwa cha kitaifa kimwonekano wake kutokana na matakwaya Sheria ya Vyama vya Siasa. Kilikuwa ni muungano baina ya vyama viwili Chama chaWananchi kilichoasisiwa na Mapalala kwa upande wa Bara, na Kamati ya KupiganiaUhuru Kamahuru cha Shaaban Khamis Mloo kwa upande wa Zanzibar ambacho baadayekilikuwa chama cha siasa.  <topic>: KITAIFA 